România a achitat peste 768 de milioane de euro Statelor Unite pentru echipamente militare, în 2020.
Guvernul României a făcut plăţi, anul acesta, de 768.210.944 dolari pentru echipamentele importate. În 2018 și în 2019, statul român a plătit peste 1 miliard de euro Statelor Unite.
Potrivit unui raport al Agenţiei americane pentru Cooperare în Domeniul Apărării, din 4 decembrie, Guvernul României a plătit suma de 768.210.944 dolari pentru echipamentele importate, în acest an, către SUA. Cu toate acestea, prețul a scăzut comparativ cu cele din ultimii doi ani, când România a achitat Statelor Unite plăţi de aproape 1,2 miliarde dolari, în 2018, şi 1,1 miliarde dolari, în 2019.Plătile au crescut începând din 2017, atunci când România a început să aloce 2% din PIB pentru apărare. Potrivit raportului, țara noastră a achiziţionat echipamente militare de aproape 575 milioane de dolari, în perioada 1950-2015.MApN a achiziționat din SUA echipamente principale precum sistemele de rachete PATRIOT şi HIMARS, transportoarele blindate Piranha, dar şi pachetul logistic pentru aeronavele F-16, în care intră şi modernizarea acestora.Companiile militare, câștiguri uriașe în pandemieMonitorulapararii.ro notează că, potrivit conform Agenţiei americane pentru Cooperare în Domeniul Apărării, companiile americane au exportat echipamente militare în valoare de 175,08 miliarde de dolari, cu 2,8% mai mult faţă de anul 2019, când valoarea a fost de 170,09 miliarde dolari.Prin programul Foreign Military Sales (FMS) au fost vândute echipamente militare în valoare de $50,78 miliarde de dolari. Restul, de 124,3 miliarde, au fost vândute prin contacte comerciale directe, se mai arată în comunicatul de presă al Agenţiei.